****

**“2014-2016-cı illərdə Bakı şəhərinin və onun qəsəbələrinin sosial-iqtisadi inkişafına dair Dövlət Proqramı”nın təsdiq edilməsi haqqında**

**Azərbaycan Respublikası Prezidentinin**

**S Ə R Ə N C A M I**

Azərbaycan Respublikasında həyata keçirilən inkişaf strategiyasının başlıca məqsədləri ölkədə davamlı və yüksək iqtisadi artıma və sosial rifaha nail olunmasıdır. Bunun üçün hazırkı mərhələdə iqtisadiyyatın şaxələnməsinin sürətləndirilməsi, qeyri-neft sektorunun yüksək inkişaf tempinin təmin olunması, ətraf mühitin qorunması, sahibkarlığın dəstəklənməsi, vətəndaşların gündəlik rahat həyatı üçün lazım olan bütün infrastrukturun yaradılması, o cümlədən səhiyyə, təhsil, mədəniyyət, gənclər və idman, əhalinin sosial müdafiəsi sahələrində keyfiyyətli xidmət göstərilməsi kimi başlıca fəaliyyət istiqamətləri reallaşdırılır, genişmiqyaslı işlər görülür. Ölkədə gedən inkişaf hər bir bölgəni, şəhəri, qəsəbəni və kəndi əhatə edir.

Son illərdə Bakı şəhərində və onun qəsəbələrində də tikinti-quruculuq işləri geniş vüsət almışdır. “Bakı şəhərinin qəsəbələrinin 2006-2007-ci illər üzrə sosial-iqtisadi inkişafının sürətləndirilməsinə dair Tədbirlər Proqramı” və “2011-2013-cü illərdə Bakı şəhərinin və onun qəsəbələrinin sosial-iqtisadi inkişafına dair Dövlət Proqramı”, eləcə də iqtisadiyyatın inkişafı ilə bağlı qəbul edilmiş müxtəlif sahəvi dövlət proqramları çərçivəsində nəzərdə tutulmuş tədbirlərin həyata keçirilməsi Bakı şəhərində də irimiqyaslı infrastruktur layihələrinin gerçəkləşməsinə, sahibkarlıq və investisiya fəaliyyətinin genişlənməsinə, əhaliyə göstərilən xidmətlərin, o cümlədən kommunal və sosial xidmətlərin həcminin və keyfiyyətinin daha da yaxşılaşmasına, abadlıq işlərinin sürətlənməsinə şərait yaratmışdır. Həmin proqramların icrası nəticəsində Bakı şəhəri, onun qəsəbə və kəndləri yeni inkişaf mərhələsinə qədəm qoymuş, rəqabətqabiliyyətli və ixracyönümlü ən müasir müəssisələr yaradılmış, yeni iş yerləri açılmış, əhalinin həyat səviyyəsi daha da yüksəlmişdir.

Azərbaycan Respublikası Konstitusiyasının 109-cu maddəsinin 3-cü bəndini rəhbər tutaraq, Bakı şəhərinin və onun qəsəbələrinin inkişafının sürətləndirilməsi, burada yaşayan əhalinin həyat səviyyəsinin daha da yüksəldilməsi istiqamətində işləri davam etdirmək məqsədi ilə

**qərara alıram:**

**1.** “2014-2016-cı illərdə Bakı şəhərinin və onun qəsəbələrinin sosial-iqtisadi inkişafına dair Dövlət Proqramı” təsdiq edilsin (əlavə olunur).

**2.** Azərbaycan Respublikasının Nazirlər Kabineti:

**2.1.** müvafiq mərkəzi və yerli icra hakimiyyəti orqanları ilə birlikdə Dövlət Proqramının icrasını təmin edən tədbirlər görsün;

**2.2.** Azərbaycan Respublikasının İqtisadiyyat və Sənaye Nazirliyi və Azərbaycan Respublikasının Maliyyə Nazirliyi ilə birlikdə Dövlət Proqramında illər üzrə nəzərdə tutulmuş tədbirlərin hər il üçün Dövlət İnvestisiya Proqramı tərtib edilərkən nəzərə alınmasını təmin etsin;

**2.3.** bu Sərəncamdan irəli gələn digər məsələləri həll etsin.

**3.** Azərbaycan Respublikasının İqtisadiyyat və Sənaye Nazirliyi:

**3.1.** Dövlət Proqramında nəzərdə tutulan tədbirlərin həyata keçirilməsini Bakı Şəhər İcra Hakimiyyəti ilə birlikdə əlaqələndirsin;

**3.2.** Dövlət Proqramında nəzərdə tutulan tədbirlərin icrasının gedişi barədə ildə bir dəfə Azərbaycan Respublikasının Prezidentinə məlumat versin.

**İlham Əliyev**

 **Azərbaycan Respublikasının Prezidenti**

Bakı şəhəri, 17 yanvar 2014-cü il

**“2014-2016-cı illərdə Bakı şəhərinin və onun qəsəbələrinin sosial-iqtisadi inkişafına dair Dovlət Proqramı”nın**

**həyata kecirilməsi uzrə**

**TƏDBİRLƏR PLANI**

| **Sıra****№-si** | **Tədbirin adı** | **İcra****müddəti** | **İcraçılar** |
| --- | --- | --- | --- |
| **1. Ümumərazi inkişaf tədbirləri** |
| **Elektrik enerjisi təchizatı** |
| **1.1.** | Alternativ və bərpa olunan enerji mənbələrinin və enerjidən səmərəli istifadənin tətbiqinin genişləndirilməsi istiqamətində işlərin davam etdirilməsi | 2014-2016 | Alternativ və Bərpa olunanEnerji Mənbələri üzrəDövlət Agentliyi |
| **Rabitə və informasiya** |
| **1.2.** | Əhalinin rabitə və informasiya texnologiyalarına cıxış imkanlarının daha da yaxşılaşdırılması istiqamətində tədbirlərin davam etdirilməsi | 2014-2016 | Rabitə və İnformasiyaTexnologiyaları Nazirliyi |
| **Yol təsərrüfatı və nəqliyyat** |
| **1.3.** | Yol infrastrukturunun yaxşılaşdırılması istiqamətində işlərin davam etdirilməsi, o cümlədən: |  |  |
| **1.3.1.** | Qala - Pirallahı avtomobil yolunun tikintisinin davam etdirilməsi | 2014-2016 | Nəqliyyat Nazirliyi |
| **1.3.2.** | Xəqani Rüstəmov küçəsində ("Ağ şəhər") yolun yenidən qurulmasının davam etdirilməsi | 2014-2016 | Nəqliyyat Nazirliyi |
| **1.3.3.** | "Bilgəh - Novxanı - Sumqayıt" avtomobil yolunun tikintisinin davam etdirilməsi | 2014-2016 | Nəqliyyat Nazirliyi |
| **1.3.4.** | Bakı şəhəri, Ziya Bünyadov prospektində yol infrastrukturunun yenidən qurulmasının davam etdirilməsi | 2014-2015 | Nəqliyyat Nazirliyi |
| **1.3.5.** | Xocasən - Lökbatan avtomobil yolunun yenidən qurulmasının davam etdirilməsi  | 2014-2016 | Nəqliyyat Nazirliyi |
| **1.3.6.** | Bakı-Quba-Rusiya Federasiyası ilə dovlət sərhədi avtomobil yolunun 6-11-ci km hissəsində yenidənqurma işlərinin davam etdirilməsi | 2014 | Nəqliyyat Nazirliyi |
| **1.3.7.** | Pirallahı qəsəbəsini sahillə birləşdirən avtomobil yolunun dəniz suyu ilə yuyulmasının qarşısının alınması, yol üzərində avtomobil korpusunun tikintisi və yol boyunca sahilbərkitmə işlərinin aparılması istiqamətində işlərin davam etdirilməsi | 2014-2015 | Nəqliyyat Nazirliyi |
| **1.3.8.** | Biləcəri-Xocasən istiqamətində avtomobil yolunun yenidən qurulmasının davam etdirilməsi | 2014 | Nəqliyyat Nazirliyi |
| **1.3.9.** | Həsən Əliyev küçəsindən Ziya Bunyadov küçəsinə paralel olaraq Koroğlu metro stansiyasına qədər yeni yolun tikintisi | 2014-2015 | Nəqliyyat Nazirliyi |
| **1.3.10.** | Yeni dənizkənarı bulvar yolunun salınması | 2014-2016 | Nəqliyyat Nazirliyi |
| **1.3.11.** | Zığ-Hövsan avtomobil yolunun tikintisi | 2014-2016 | Nəqliyyat Nazirliyi |
| **1.3.12.** | Tbilisi prospekti ilə H.Zərdabi küçəsinin kəsişməsində (20 yanvar dairəsi) yolötürücüsünün tikintisi | 2014-2016 | Nəqliyyat Nazirliyi |
| **1.3.13.** | Qəsəbələrarası yolların tikintisi və əsaslı təmiri | 2014-2016 | Nəqliyyat Nazirliyi |
| **Ekologiya** |
| **1.4.** | Göllərin (Xocasən, Binəqədi, Lökbatan, Qaradağ, Qu, Zabrat, Zığ, Bülbülə)ekoloji vəziyyətlərinin yaxşılaşdırılması istiqamətində işlərin davam etdirilməsi | 2014-2016 | İqtisadiyyat və SənayeNazirliyi, “Azərsu” ASC,Dövlət Neft Şirkəti,Ekologiya və Təbii SərvətlərNazirliyi, aidiyyəti Rayonİcra Hakimiyyətləri |
| **1.5.** | Böyükşor gölünün ekoloji vəziyyətinin yaxşılaşdırılmasının 1-ci mərhələsininbaşa catdırılması | 2014-2015 | İqtisadiyyat və SənayeNazirliyi, “Azərsu” ASC,Dövlət Neft Şirkəti,Ekologiya və Təbii Sərvətlər Nazirliyi, aidiyyəti Rayonİcra Hakimiyyətləri |
| **1.6.** | Neftlə çirklənmiş torpaqların təmizlənməsi istiqamətində tədbirlərin davam etdirilməsi | 2014-2016 | Dövlət Neft Şirkəti |
| **1.7.** | Yaşıllıq zolaqlarının genişləndirilməsi  | 2014-2016 | Ekologiya və Təbii Sərvətlər Nazirliyi, “Azərsu” ASC, Rayon İcra Hakimiyyətləri |
| **Sənayenin inkişafı** |
| **1.8.** | Sənayenin inkişafı, o cümlədən Balaxanı Sənaye Parkında müvafiq işlərin davametdirilməsi | 2014-2016 | İqtisadiyyat və SənayeNazirliyi |
| **Kənd təsərrüfatının infrastruktur təminatı** |
| **1.9.** | Abşeron Magistral Kanalında yenidənqurma işlərinin aparılması və kanalın suburaxma qabiliyyətinin artırılması istiqamətində işlərin davam etdirilməsi | 2014-2016 | “Azərbaycan Meliorasiya vəSu Təsərrufatı” ASC |
| **Kiçik və orta sahibkarlığın inkişafının dəstəklənməsi** |
| **1.10.** | Kiçik və orta sahibkarlıqla məşğul olan fiziki və hüquqi şəxslərin maarifləndirilməsi, treninqlərin keçirilməsi və güzəştli kreditlərin verilməsi istiqamətində işlərin davam etdirilməsi | 2014-2016 | İqtisadiyyat və SənayeNazirliyi |
| **Əhalinin sosial mudafiəsi** |
| **1.11.** | Əhalinin sosial müdafiəsi uzrə obyektlərin əsaslı təmiri və tikintisi  | 2014-2016 | Əmək və Əhalinin SosialMüdafiəsi Nazirliyi |
| **Əhalinin təhlukəsizliyi tədbirləri** |
| **1.12.** | Əhalinin təhlükəsizliyinin təmin edilməsi istiqamətində tədbirlərin davam etdirilməsi,o cümlədən: |  |  |
| **1.12.1.** | Bakı şəhərində Dövlət Yanğından Mühafizə Xidmətinin Tədris Mərkəzinin tikintisi | 2014-2016 | Fövqəladə Hallar Nazirliyi |
| **1.12.2.** | Bakı şəhərində Dövlət Yanğından Mühafizə Xidməti ücün istilik-tüstü kamerasının tikintisi | 2014-2016 | Fövqəladə Hallar Nazirliyi |
| **1.12.3.** | Rayonlar ərazisində tikiləcək və ya bərpa olunacaq yanğına qarşı su hovuzlarına aparan yollara bərk örtüyün çəkilməsi və yaxud təmir olunması | 2014-2016 | Fövqəladə Hallar Nazirliyi |
| **1.12.4.** | Qəsəbələrdə yeraltı və yaxud yerüstü su xətlərinin mövcud olduğu ərazilərdəyanğın hidrantlarının quraşdırılması | 2014-2016  | Fövqəladə Hallar Nazirliyi |
| **1.12.5.** | Yanğın su hovuzları yerləşən ərazilərdə (yollara, keçidlərə, binanın fasadhissəsinə və s.) müvafiq standartlara uyğun göstərici və nişanların (su hovuzunun həcmi, işarələr, gecə vaxtı işıqlandırması) quraşdırılması | 2014-2016 | Fövqəladə Hallar Nazirliyi |
| **2. Bakı şəhərinin rayonları** |
| **2.1. Binəqədi rayonu** |
| **Qaz təchizatı** |
| **2.1.1.** | Qaz təchizatının yaxşılaşdırılması istiqamətində işlərin davam etdirilməsi  | 2014-2016 | Dövlət Neft Şirkəti |
| **Elektrik enerjisi təchizatı** |
| **2.1.2.** | Elektrik enerjisi təchizatının yaxşılaşdırılması istiqamətində işlərin davam etdirilməsi | 2014-2016 | “Azərenerji” ASC,“Bakıelektrikşəbəkə” ASC |
| **İstilik təchizatı** |
| **2.1.3.** | İstilik təchizatının yaxşılaşdırılması istiqamətində işlərin davam etdirilməsi | 2014-2016 | "Azəristiliktəchizat" ASC |
| **Su təchizatı və kanalizasiya** |
| **2.1.4.** | Su təchizatı və kanalizasiya sistemlərinin yaxşılaşdırılması istiqamətində işlərin davam etdirilməsi | 2014-2016 | “Azərsu” ASC |
| **Yol təsərrüfatı və nəqliyyat** |
| **2.1.5.** | Rayonun qəsəbədaxili və məhəllədaxili yollarının əsaslı təmiri, yenidən qurulması və işıqlandırılması | 2014-2016 | Bakı Şəhər İcra Hakimiyyəti |
| **Abadlıq və yaşıllaşdırma** |
| **2.1.6.** | Abadlıq və yaşıllaşdırma sahəsində tədbirlərin davam etdirilməsi | 2014-2016 | Rayon İcra Hakimiyyəti |
| **Kicik və orta sahibkarlığın inkişafının dəstəklənməsi** |
| **2.1.7.** | Binəqədi qəsəbəsində yeni texnologiyaların tətbiqi ilə müasir ət kəsimi və emalı müəssisəsinin yaradılmasının dəstəklənməsi | 2014-2016 | İqtisadiyyat və SənayeNazirliyi |
| **2.1.8.** | Binəqədi rayonunda müxtəlif təyinatlı sənaye məhsulları istehsalı müəssisələrinin yaradılmasının dəstəklənməsi | 2015-2016 | İqtisadiyyat və SənayeNazirliyi |
| **2.1.9.** | Kiçik sahibkarlığın inkişafının dəstəklənməsi  | 2014-2016 | İqtisadiyyat və SənayeNazirliyi |
| **2.1.10.** | Binəqədi rayonunda kənd təsərrüfatı məhsullarının tədarükü, saxlanması və satışı üzrə logistika mərkəzinin tikintisinin dəstəklənməsi  | 2014-2016 | İqtisadiyyat və Sənaye Nazirliyi  |
| **Təhsil** |
| **2.1.11.** | Təhsil muəssisələrinin əsaslı təmiri və tikintisi, o cümlədən: |  |  |
| **2.1.11.1.** | 157 saylı orta məktəbin əsaslı təmiri və əlavə 160 şagird yerlik 8 sinif otağının tikintisi | 2014-2016 | Bakı Şəhər İcra Hakimiyyəti |
| **2.1.11.2.** | Binəqədi qəsəbəsində 205 saylı orta məktəbin sökülərək 960 şagird yerlik məktəbin tikintisi | 2014-2016 | Bakı Şəhər İcra Hakimiyyəti |
| **2.1.11.3.** | 8-ci mikrorayonda 283 saylı orta məktəbin əsaslı təmiri | 2014-2016 | Bakı Şəhər İcra Hakimiyyəti |
| **2.1.11.4.** | 298 saylı orta məktəbin əsaslı təmiri, köməkçi binasının sökülərək yerində idman zalının tikintisi | 2014-2016 | Bakı Şəhər İcra Hakimiyyəti |
| **2.1.11.5.** | Biləcəri qəsəbəsində 300 saylı orta məktəbin köhnə korpusunun (idman və akt zalı ilə) sökülərək 960 şagird yerlik yeni tədris korpusunun, idman və akt zalının tikintisi | 2014-2016 | Bakı Şəhər İcra Hakimiyyəti |
| **2.1.11.6.** | Binəqədi qəsəbəsində 1400 şagird yerlik yeni məktəbin tikintisi | 2014-2016 | Bakı Şəhər İcra Hakimiyyəti |
| **2.1.11.7.** | Xocasən qəsəbəsi Sulutəpə yaşayış massivində 1400 şagird yerlik yeni məktəbin tikintisi | 2014-2016 | Bakı Şəhər İcra Hakimiyyəti |
| **2.1.11.8.** | 6 nömrəli Bakı Peşə Liseyinin yenidən qurulması | 2014-2016 | Bakı Şəhər İcra Hakimiyyəti |
| **2.1.11.9.** | T.İsmayılov adına Bakı şəhəri Uşaq-gənclər yaradıcılıq sarayı üçün yeni binanın tikintisi | 2014-2016 | Bakı Şəhər İcra Hakimiyyəti |
| **2.1.11.10.** | Rəsulzadə qəsəbəsində 76 saylı uşaq bağçasının əsaslı təmiri | 2014-2016 | Bakı Şəhər İcra Hakimiyyəti |
| **2.1.11.11.** | Biləcəri qəsəbəsində 234 saylı uşaq bağçasının əsaslı təmiri | 2014-2016 | Bakı Şəhər İcra Hakimiyyəti |
| **2.1.11.12.** | Xocasən qəsəbəsində 328 saylı uşaq bağçasının bərpa-gücləndirilməsi və əsaslı təmiri | 2014-2016 | Bakı Şəhər İcra Hakimiyyəti |
| **2.1.11.13.** | Rəsulzadə qəsəbəsində Delfin uşaq bağçasının əsaslı təmiri | 2014-2016 | Bakı Şəhər İcra Hakimiyyəti |
| **2.1.11.14.** | Rəsulzadə qəsəbəsində Sahil uşaq bağçasının əsaslı təmiri | 2014-2016 | Bakı Şəhər İcra Hakimiyyəti |
| **2.1.11.15.** | Xocasən qəsəbəsi, Sulutəpə yaşayış massivində uşaq bağçasının tikintisi | 2014-2016 | Bakı Şəhər İcra Hakimiyyəti |
| **Səhiyyə** |
| **2.1.12.** | Səhiyyə muəssisələrinin əsaslı təmiri və tikintisi, o cümlədən: |  |  |
| **2.1.12.1.** | 9-cu mikrorayonda 9 nömrəli Uşaq Poliklinikasının təmiri, avadanlıq və inventarla təchiz olunması | 2014 | Səhiyyə Nazirliyi, Rayon İcra Hakimiyyəti |
| **2.1.12.2.** | 9-cu mikrorayonda 21 nomrəli Uşaq Poliklinikasının təmiri, avadanlıq və inventarla təchiz olunması | 2014 | Səhiyyə Nazirliyi, Rayon İcra Hakimiyyəti |
| **Mədəniyyət** |
| **2.1.13.** | Mədəniyyət obyektlərinin əsaslı təmiri və tikintisi | 2014-2016 | Mədəniyyət və TurizmNazirliyi, Rayon İcra Hakimiyyəti |
| **Gənclər və idman** |
| **2.1.14.** | İdman obyektlərinin əsaslı təmiri və tikintisi, o cümlədən: |  |  |
| **2.1.14.1.** | Stend Atıcılığı üzrə İdman Kompleksinin sökülərək yenidən qurulması | 2014-2015 | Gənclər və İdman Nazirliyi,Rayon İcra Hakimiyyəti |
| **2.1.14.2.** | Dağ Velosipedi yarışları üçün veloparkın tikintisi | 2014-2015 | Gənclər və İdman Nazirliyi,Rayon İcra Hakimiyyəti |
| **2.1.14.3.** | Rayon ərazisində idman meydançalarının yaradılması  | 2014-2016 | Gənclər və İdman Nazirliyi,Rayon İcra Hakimiyyəti |
| **Əhalinin təhlükəsizliyi tədbirləri** |
| **2.1.15.** | Əhalinin təhlükəsizliyinin təmin edilməsi istiqamətində tədbirlərin davam etdirilməsi, o cümlədən: |  |  |
| **2.1.15.1.** | 7-ci mikrorayon yaşayış massivində yanğından mühafizə bölməsinin tikintisi | 2014-2016 | Fövqəladə Hallar Nazirliyi |
| **2.1.15.2.** | Biləcəri qəsəbəsində tutumu 50 kubmetr olan 1 ədəd və tutumu 75 kubmetr olan2 ədəd yanğına qarşı su hovuzunun təmiri, 1 ədəd yanğına qarşı su hidrantının təmiri | 2014-2016 | Fövqəladə Hallar Nazirliyi |
| **2.1.15.3.** | Sulutəpə qəsəbəsində tutumu 150 kubmetr olan 1 ədəd yanğına qarşı su hovuzunun tikintisi | 2014-2016 | Fövqəladə Hallar Nazirliyi |
| **2.1.15.4.** | Yeni avtovağzalın arxa hissəsindəki yaşayış massivində tutumu 100 kubmetr olan 1 ədəd yanğına qarşı su hovuzunun tikintisi | 2014-2016 | Fövqəladə Hallar Nazirliyi |
| **2.1.15.5.** | Atyalı yaşayış massivində tutumu 100 kubmetr olan 1 ədəd yanğına qarşı su hovuzunun tikintisi | 2014-2016 | Fövqəladə Hallar Nazirliyi |
| **2.1.15.6.** | Çiçək qəsəbəsində tutumu 100 kubmetr olan 1 ədəd yanğına qarşı su hovuzunun tikintisi | 2014-2016 | Fövqəladə Hallar Nazirliyi |
| **2.1.15.7.** | 9-cu mikrorayon, Mircəlal küçəsində tutumu 150 kubmetr olan 1 ədəd yanğına qarşı su hovuzunun təmiri | 2014-2016 | Fövqəladə Hallar Nazirliyi |
| **2.1.15.8.** | 9-cu mikrorayon, Cavadxan küçəsində tutumu 100 kubmetr olan 1 ədəd yanğına qarşı su hovuzunun təmiri | 2014-2016 | Fövqəladə Hallar Nazirliyi |
| **2.1.15.9.** | Binəqədi RDYMH-nin yanğından mühafizə bölməsinin tikintisi | 2014-2016 | Fövqəladə Hallar Nazirliyi |